|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 27.martā** | **Nr. GND/2025/244** |
|  | **(protokols Nr.8; 82.p.)** |

**Par iepirkumu komisijas apstiprināšanu projekta “Ēku siltumapgādes vieda vadība” iepirkuma organizēšanai**

Gulbenes novada pašvaldība (turpmāk – Pašvaldība), pamatojoties uz Ministru kabineta 2023. gada 27. jūnija noteikumiem Nr. 350 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” īstenošanas noteikumi” un Gulbenes novada pašvaldības domes 2024.gada 31.oktobra lēmumu Nr.GND/2024/620 “Par projekta “Ēku siltumapgādes vieda vadība” (turpmāk - Projekts) pieteikuma iesniegšanas atbalstīšanu un projekta līdzfinansējuma nodrošināšanu” (protokols Nr. 19; 7.p.), un 2025.gada 14.martā saņemto Centrālās finanšu un līgumu aģentūras lēmumu par Projekta iesnieguma Nr.5.1.1.4/1/24/I/002 apstiprināšanu ar nosacījumu, ka Projekta vadošais partneris – Gulbenes novada pašvaldība - sadarbībā ar visām Projektā iesaistītajām pašvaldībām plāno organizēt kopīgu iepirkumu ar nosaukumu “Ēku siltumapgādes vieda vadība”.

Pašvaldība ar Projekta īstenošanā iesaistītajiem partneriem ir noslēgusi sadarbības līgumus “par Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” projekta “Ēku siltumapgādes vieda vadība” īstenošanu”. Iepriekš minēto līgumu 4.1.3.6.punkts nosaka, ka Projekta ietvaros līdzīgu preču vai pakalpojumu iegādei administratīvo resursu taupīšanas nolūkos, sadarbības partneri veic kopīgu iepirkumu un pilnvaro Gulbenes novada pašvaldību organizēt kopīgu iepirkumu. Sadarbības partneris nodrošina nepieciešamo palīdzību iepirkuma dokumentu sagatavošanā un iepirkuma norises organizēšanā, kā arī sniedz visu nepieciešamo informāciju, lai nodrošinātu Publisko iepirkumu likuma prasību ievērošanu.

Saskaņā ar Publisko iepirkumu likuma 17. panta vienpadsmito daļu vairāki pasūtītāji var vienoties par atsevišķu iepirkumu kopīgu rīkošanu, un šādā gadījumā pasūtītāji lemj par iepirkuma vai iepirkuma procedūras veikšanas uzticēšanu vienam no pasūtītājiem, savukārt iepirkuma komisiju var veidot no katra pasūtītāja kompetentākajiem speciālistiem.

Publisko iepirkumu likuma 24. panta otrā daļa nosaka, ka iepirkuma komisiju izveido katram iepirkumam atsevišķi vai uz noteiktu laikposmu; izveidojot iepirkuma komisiju, pasūtītājs nodrošina, lai šī komisija būtu kompetenta jomā, kurā tiks slēgts iepirkuma līgums.

Projekta sadarbības partneri inovācijas iepirkuma “Ēku siltumapgādes vieda vadība” komisijas izveidei ir deleģējuši zemāk norādītās personas:

**Gulbenes novada pašvaldība** – Gulbenes novada Centrālās pārvaldes priekšsēdētāja padomnieks attīstības, projektu un būvniecības jautājumos Jānis Barinskis.

**Valmieras novada pašvaldība** – Valmieras novada Attīstības pārvaldes struktūrvienības “Projektu vadības nodaļa” galvenā projektu vadītāja Elīna Rulle (PILNVARA 12.03.2025. Nr. 4.1.10/.25.43);

**Varakļānu novada pašvaldība** – Varakļānu novada pašvaldības juriste Ērika Jermanova (RĪKOJUMS 05.03.2025 Nr. 8-p);

**Valkas novada pašvaldība** – Valkas novada pašvaldības Attīstības, projektu un tūrisma nodaļas vadītājs Toms Simtiņš (PILNVAROJUMS 24.02.2025. Nr. 3.10/25/186);

**Ogres novada pašvaldība** – Ogres novada būvvaldes vadītāja Laura Kriviša-Budnika (PILNVARA 21.02.2025. Nr. 2-8/18);

**Cēsu novada pašvaldība** – Cēsu novada Centrālās administrācijas Attīstības pārvaldes Projektu ieviešanas, uzraudzības nodaļas vadītāja, vadītāja vietnieks Ģirts Kindzulis (RĪKOJUMS 19.02.2025. Nr. 4-11/2025/160);

**Limbažu novada pašvaldība** – Limbažu novada pašvaldības Centrālās pārvaldes Attīstības un projektu nodaļas vides inženiere Iveta Umule (RĪKOJUMS 13.02.2025. Nr. 4.1.1/25/16);

**Madonas novada pašvaldība** – Madonas novada Centrālās administrācijas Nekustamā īpašuma pārvaldības un teritoriālās plānošanas nodaļas vides un energopārvaldības speciāliste Lelde Celmiņa (RĪKOJUMS 26.02.2025. Nr. 2.1.1.2/25/54);

**Smiltenes novada pašvaldība** - Smiltenes novada pašvaldības Centrālās pārvaldes Juridiskās nodaļas vadītāja vietniece iepirkumu jautājumos Lita Kalniņa (RĪKOJUMS 18.03.2025. Nr. SNP/25/3.19/88).

Saskaņā ar Publisko iepirkumu likuma 24.panta pirmo daļu iepirkumu komisijā iekļauj personas, kurām nav piemērots administratīvais sods par pārkāpumiem publisko iepirkumu un publiskās un privātās partnerības jomā — tiesību izmantošanas aizliegums — aizliegums ieņemt amatus, kuru pienākumos ietilpst lēmumu pieņemšana publisko iepirkumu un publiskās un privātās partnerības jomā vai iepirkuma līgumu, vispārīgo vienošanos, partnerības iepirkuma līgumu vai koncesijas līgumu noslēgšana, vai šā soda izpilde ir beigusies. Pasūtītājs pirms iepirkuma komisijas izveidošanas vai jauna locekļa iekļaušanas iepirkuma komisijā minēto informāciju par personu iegūst publikāciju vadības sistēmā.

Pārbaudot informāciju par: Jāni Barinski, Elīnu Rulli, Ēriku Jermanovu, Tomu Simtiņu, Lauru Krivišu-Budniku, Ģirtu Kindzuli, Ivetu Umuli, Leldi Celmiņu un Litu Kalniņu iepirkumu uzraudzības biroja publikāciju vadības sistēmā, konstatējams, ka šīm personām nav piemēroti administratīvie sodi par Publisko iepirkumu likuma 24.panta pirmajā daļā minētajiem pārkāpumiem.

Ievērojot minēto un pamatojoties uz Pašvaldību likuma 21. panta pirmās daļas 27.punktu, kas nosaka, ka dome var izskatīt jebkuru jautājumu, kas ir attiecīgās pašvaldības pārziņā; turklāt tikai dome var pieņemt lēmumus citos likumā paredzētajos gadījumos, Ministru kabineta 2023. gada 27. jūnija noteikumiem Nr. 350 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības” īstenošanas noteikumi”, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT kopīgā iepirkuma “Ēku siltumapgādes vieda vadība” iepirkumu komisiju 9 (deviņu) personu sastāvā:

1) Gulbenes novada Centrālās pārvaldes priekšsēdētāja padomnieks attīstības, projektu un būvniecības jautājumos Jānis Barinskis;

2) Valmieras novada Attīstības pārvaldes struktūrvienības “Projektu vadības nodaļa” galvenā projektu vadītāja Elīna Rulle;

3) Varakļānu novada pašvaldības juriste Ērika Jermanova;

4) Valkas novada pašvaldības Attīstības, projektu un tūrisma nodaļas vadītājs Toms Simtiņš;

5) Ogres novada būvvaldes vadītāja Laura Kriviša-Budnika;

6) Cēsu novada Centrālās administrācijas Attīstības pārvaldes Projektu ieviešanas, uzraudzības nodaļas vadītāja, vadītāja vietnieks Ģirts Kindzulis;

7) Limbažu novada pašvaldības Centrālās pārvaldes Attīstības un projektu nodaļas vides inženiere Iveta Umule;

8) Madonas novada Centrālās administrācijas Nekustamā īpašuma pārvaldības un teritoriālās plānošanas nodaļas vides un energopārvaldības speciāliste Lelde Celmiņa;

9) Smiltenes novada pašvaldības Centrālās pārvaldes Juridiskās nodaļas vadītāja vietniece iepirkumu jautājumos Lita Kalniņa;

2. NOTEIKT, ka komisijas priekšsēdētāju un vietnieku iepirkumu komisijas locekļi ievēl no sava vidus.

3. UZDOT Gulbenes novada Centrālās pārvaldes Juridiskās un personālvadības nodaļai informēt Valsts ieņēmumu dienestu par valsts amatpersonu statusu kopīgā iepirkuma “Ēku siltumapgādes vieda vadība” iepirkumu komisijā.

Gulbenes novada pašvaldības domes priekšsēdētājs A.Caunītis